23/02/2022 | Administración LocalMunicipal
A Capela
Bases da convocatoria de subvencións a entidades para actividades culturais, deportivas e dotación de infraestruturas durante o ano 2022

BASES DA CONVOCATORIA DE SUBVENCIÓNS PARA ACTIVIDADAES CULTURAIS, DEPORTIVAS E DOTACIÓN DE INFRAESTRUTURAS DURANTE O ANO 2022 Por Resolución da Alcaldía número 2022-0071, de data 16.02.2022, aprobaronse as bases da CONVOCATORIA DE SUBVENCIÓNS PARA ACTIVIDADES CULTURAIS, DEPORTIVAS E DOTACIÓN DE INFRAESTRUTURAS DURANTE O ANO 2022 do Concello da Capela, o que se fai público para xeral coñecemento sinalando expresamente que as solicitudes poderán presentarse dende o día seguinte ó da publicación neste BOP do extracto da convocatoria (BDNS). As mencionadas solicitudes presentaranse de xeito electrónico a través da sede electrónica do Concello da Capela https:\\concellodacapela. sedelectronica. gal 1. FINALIDADE E OBXECTO. O Concello da Capela a través da presente convocatoria tenta apoiar ás entidades e asociacións que traballan no eido cultural e deportivo ou de calquera outro tipo á realización de actividades, construción ou mellora de infraestruturas, e dotación de equipamentos aos efectos de contribuír a que acaden os obxectivos para os que foron creadas e fomentar a participación dos veciños e veciñas contribuíndo deste xeito a impulsar democratización da sociedade. Consonte ó anterior e de conformidade co disposto na Lei 7/85, do 2 de abril, reguladora das bases de réxime local, Lei 5/1997 do 22 de xullo da administración local de Galicia e Ordenanza reguladora de subvencións e axudas do Concello da Capela, aprobada polo Pleno do Concello en sesión extraordinaria de data vinte e seis de outubro de dous mil catro (BOP número 289, do 17 de decembro de 2004), convócanse para o exercicio 2022 (do 1 de xaneiro de 2022 ata o 31 de decembro de 2022) subvencións para actividades culturais, deportivas e dotación de calquer tipo de infraestruturas por un importe máximo de (6.000 €) con cargo á aplicación orzamentaria 2022.231.48000 do orzamento de gastos para o exercicio 2022. Non poderán ser obxecto de axuda na presente convocatoria, as actividades ou investimentos subvencionados, no mesmo exercicio a través doutras convocatorias do Concello da Capela.2. PUBLICIDADE DA CONVOCATORIA. Ao amparo do establecido no artigo 20.8 a) da Lei xeral de subvencións na nova redacción dada pola Lei 15/2014, a presente convocatoria rexistrarase, publicarase e tramitarase a través da BDNS (Base de datos nacional de subvencións). 3. SOLICITANTES. Poderán optar ás subvencións da presente convocatoria as entidades que cumpran os seguintes requisitos: – Estar legalmente constituídas. – Carecer de fins de lucro. – Estar rexistradas no rexistro de Asociacións de Galicia, e no rexistro de asociacións do Concello. – Desenvolver as súas actividades no ámbito do Concello da Capela. – Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. – Estar ó día nas obrigas tributarias e coa Seguridade Social, estas circunstancias poderán ser comprobadas polo Concello previo consentimiento do solicitante.4. CONDICIÓNS. As entidades só poderán solicitar unha subvención. O importe da subvención solicitada poderá acadar ata o 80% do orzamento do gasto presentado.5. DOCUMENTACIÓN. As solicitudes deberán formularse no modelo normalizado que se facilitarán nas oficinas municipais do Concello da Capela. Achegarase á solicitude a seguinte documentación: a) Fotocopia da tarxeta do CIF da entidade. b) Fotocopia dos estatutos da entidade. c) Certificación da inscrición no Rexistro das Asociacións de Galicia. d) Certificación do número de socios activos. e) Certificación dos datos bancarios da entidade. f) Declaración de estar ó corrente nas obrigas tributarias e coa Seguridade Social. g) Certificación acreditativa do acordo do órgano competente da Entidade polo que se aproba participar nesta convocatoria de subvencións e nomeamento de representante. h) Declaración do representante de non estar incurso en causas de incompatibilidade ou incapacidade para contratar e percibir subvencións do Concello da Capela e de aceptación das bases da convocatoria. i) Programa de actividades ou investimento que se vai realizar. j) Orzamento calculado de gastos. A documentación non orixinal que presente haberá de ser compulsada no Rexistro do Concello. Os defectos, erros ou ausencias na presentación da documentación á que se refire esta base deberá ser correxida no prazo de dez días dende a recepción do documento. As entidades inscritas no Rexistro municipal de asociación quedarán exentas de presentar a documentación a que se fai referencia nos apartados a) b) c) d) e e) do art.4 das bases.6. LUGAR E PRAZO DE PRESENTACIÓN DE SOLICITUDES. As solicitudes presentaranse inexcusablemente por medio de Sede electrónica do Concello da Capela https:\\concellodacapela. sedelectronica. gal. O prazo de presentación de solicitudes comenzará ó día seguinte da publicación do extracto da convocatoria no Boletín Oficial da Provincia, e rematará o día 31 de marzo de 2022.7. RESOLUCIÓN DA CONVOCATORIA. A concesión de subvencións realizarase mediante o réxime de concorrencia competitiva, por resolución da Alcaldía- Presidencia, á proposta motivada da Comisión avaliadora. A Comisión avaliadora estará composta polos seguintes membros: – Presidente: alcalde-presidente do Concello. – Vogais: 3 concelleiros/as designados/as polo alcalde-presidente. – Secretario: o da Corporación. A selección das peticións e a contía das subvencións determinaranse unha vez consideradas as actividades e investimentos que se van realizar, ponderando as seguintes circunstancias: – Interese das actividades ou investimentos: 2 puntos. – Número de beneficiados directa ou indirectamente polas actividades ou investimentos: 3 puntos. – Adecuación das actividades ou investimentos que se van realizar ó interese local: 5 puntos. A resolución de concesión deberá notificarse expresamente a todos os solicitantes e as contías das subvencións publicaranse no portal de transparencia e na páxina Web do Concello, todo elo no prazo máximo dun mes contado a partir da data da resolución de concesión de subvención.8. XUSTIFICACIÓN E PAGAMENTO. O prazo para xustificar as subvencións rematará o día 15 de decembro de 2022. Senón se presenta a xustificación dentro do prazo, por Resolución da Alcaldía-Presidencia anularase o correspondente compromiso de gasto. O importe das subvencións concedidas en ningún caso, poderá ser de tal contía que, en concorrencia con subvencións ou axudas doutras administración ou entidades públicas, supere o custo da actividade que desenvolverá o beneficiario. Para o cobro da subvención as entidades deberán estar ó corrente das súas obrigas fiscais co Concello da Capela, situación que se determinará de oficio polo propio Concello así mesmo as entidades deberán acreditar que están ó corrente nas obrigas tributarias e coa Seguridade Social. Para o cobro das subvencións as entidades deberán presentar a seguinte documentación: – Declaración ou certificación de ter cumprida a finalidade da subvención mediante a realización das actividades ou investimentos para as que foi concedida. – Relación detallada das subvencións ou axudas obtidas doutras administracións públicas ou entidades privadas para o mesmo obxecto, ou pola contra, declaración de non ter outras subvencións públicas ou privadas para o mesmo obxecto. A acreditación da realización dos gastos realizarase do seguinte xeito: – As subvencións que teñan por finalidade a realización de actividades que xeren gastos correntes xustificaranse mediante facturas orixinais ou fotocopias compulsadas. – As subvencións que teñan por finalidade a realización de proxectos que xeren gastos de investimentos xustificaranse no suposto de adquisicións de bens de equipo mediante facturas orixinais ou fotocopias compulsadas e no suposto de execución de obras certificación subscrita por técnico colexiado competente. O aboamento da subvención realizarase mediante ingreso por transferencia bancaria na conta sinalada pola entidade, no caso de que se xustifique gasto polo 100% do orzamento subvencionado, aboarase a totalidade da subvención, no caso de que se xustifique gasto inferior ó 100% e polo menos do 50% do orzamento subvencionado, aboarase a parte proporcional da subvención; no caso de que se xustifique gasto inferior ó 50% do orzamento subvencionado non se considerará cumprida a finalidade básica da subvención, polo que non se aboará cantidade ningunha. DISPOSICIÓN ADICIONAL ÚNICA Para o non previsto nesta convocatoria estarase ó disposto na Ordenanza reguladora de subvencións e axudas do Concello da Capela, Bases de execución do orzamento para o exercicio 2022, e Lei 38/2003, do 17 de novembro, xeral de subvencións. ANEXOS CONVOCATORIA DE CONCESIÓN DE SUBVENCIÓNS PARA ACTIVIDADES CULTURAIS, DEPORTIVAS E DOTACIÓN DE INFRAESTRUTURAS DURANTE O ANO 2022 1. SOLICITANTE (os datos cubertos nese apartado deberán coincidir exactamente cos datos da tarxeta do CIF/NIF presentada, e cos do titular da conta bancaria). Datos da entidade Enderezo para efectos de notificación Datos do representante 2. PROGRAMA AO QUE SE ACOLLE.3. OBXECTO DA SUBVENCIÓN. DETALLE DO ORZAMENTO ESTIMATIVO DE GASTOS (Todos os conceptos deberán axustarse ao programa polo que se opte: actividade xeral ou infraestrutura e equipamento) GASTOS INGRESOS CERTIFICACIÓN DO ACORDO DE SOLICITUDE E DO NOMEAMENTO DO REPRESENTANTE D./D.ª., con DNI número., como secretario da entidade. CERTIFICA: que na reunión da xunta directiva da mencionada entidade, realizada o día., adoptouse o acordo de presentación da seguinte solicitude: CONVOCATORIA CONCESIÓN DE SUBVENCIÓNS PARA ACTIVIDADES CULTURAIS, DEPORTIVAS E DOTACIÓN DE INFRAESTRUTURAS DURANTE O ANO 2022. Así mesmo, acordouse nomear a D./D.ª., representante para as relación desta entidade co Concello. E para que conste, para os efectos oportunos, expido a presente certificación en., o. de. de 20. V.º E PRACE Asinado: O presidente, O secretario, (Esta declaración deberá realizala a persoa nomeada como representante) D./Dna., con D. N. I., como representante da entidade. DECLARA: 1. Que a entidade a que represento está ó corrente das súas obrigas tributarias e coa Seguridade Social.2. Que non estou incurso en causa de incompatibilidade ou incapacidade para contratar coa Administración e que coñezo e acepto as bases da convocatoria. Ó mesmo tempo, autorizo ó Concello a obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade que represento está ó corrente nas súas obrigas tributarias e coa Seguridade Social., o. de. de 20. Sinatura, CERTIFICACIÓN DE NÚMERO DE SOCIOS D./D.ª., con DNI número., secretario da entidade. C E R T I F I C A: Que o número de socios activos desta entidade ascende á cantidade de. V.º e prace O presidente, O secretario, NOTAS Para a presentación desta solicitude: 1. O prazo máximo para presentar esta solicitude é o próximo 31 de marzo de 2022.2. As solicitudes deberán corresponder a unha soa materia (Cultura, Deporte ou infraestruturas). Xustificación de subvencións: 1. O prazo de xustificación, no caso de que se conceda a subvención será o 15 de decembro de 2022.2. As subvencións aboaranse despois de que se xustifique o gasto. Compulsas Con carácter xeral admitiranse fotocopias que veñan compulsadas: – Perante notario. – Polos concellos respectivos. – Polo órgano administrativo que teña no seu poder os documentos orixinais. – Polo disposto no artigo 16 da Lei 39/2015, do 1 de outubro, do procedemento administrativo común a de calquera órgano da Administración Xeral do Estado, ou da comunidade autónoma. DOCUMENTOS QUE SE ACHEGAN COA SOLICITUDE: A.–Fotocopia compulsada da tarxeta do CIF da entidade. B.–Fotocopia dos estatutos da entidade. C.–Certificación da inscrición no Rexistro de Asociacións de Galicia, e no caso das Asociacións de veciños, certificación da inscrición no Rexistro municipal correspondente. D.–Certificación do número de socios activos. E.–Certificación dos datos bancarios. F.–Declaración de estar ó corrente das obrigas tributarias e coa Seguridade Social. G.–Certificación acreditativa do acordo no que se aproba participar nestes programas e do nomeamento do representante para as súas relacións co Concello. H.–Declaración do representante de non estar incurso en causas de incompatibiliade ou incapacidade para contratar coa Administración e aceptación das bases da convocatoria. I.–Programa da actividade ou investimento que se vai realizar. J.–Orzamento estimativo de gastos. K.–Importe da subvención solicitada. OBSERVACIÓNS: As entidades inscritas no Rexistro municipal de asociacións, quedarán exentas de presentar a documentación a que se fai referencia nos apartados a), b), c), d) e e) do artigo 4 das bases. A CAPELA, 17 de febreiro de 2022. O alcalde Manuel Meizoso Lopez